
న్యూఢిల్లీ, జనవరి 12 (ఆంధ్రజ్యోతి): నోట్ల రద్దు అసంఘటిత రంగ కార్మికుల పాలిట శాపంగా మారింది. గ్రామీణ, పట్టణ ప్రాంతాల్లో కూలీలకు పని దొరకకపోవడంతో ‘ఉపాధి’ బాటపట్టారు. దీంతో ఉపాధి హామీ పనులకు వెళ్లే వారి సంఖ్య ఒక్కసారిగా రెట్టింపయింది. నోట్ల రద్దు తర్వాత ఉపాధి హామీలో 100 శాతంపైగా కూలీలు పెరిగారని అధికార వర్గాలు తెలిపాయి. డిసెంబరు 2 వరకు రోజుకు 38 లక్షల మంది ఉపాధి హామీ పనికి వెళ్తుండగా.... ఇప్పుడు 83.60 లక్షల మంది పనికి వెళ్తున్నారు. గతేడాది దేశవ్యాప్తంగా తీవ్ర కరువు వచ్చినపుడూ ఇదే పరిస్థితి కనిపించింది. అప్పుడు కూడా ఎక్కువ మంది బయటపని లేక ఉపాధి హామీ పనుల బాటపట్టారు. ఇదిలా ఉంటే.. ఉపాధి హామీ పనుల కొరత వల్ల ఎక్కువ సంఖ్యలో కూలీలు రాలేకపోతున్నారని, పనులుంటే మరింత మంది వచ్చేవారని అధికారులు చెబుతున్నారు. ఉపాధి హామీ పథకం కింద పనులు కల్పించడంలో ప్రభుత్వం విఫలమైందని ట్రేడ్ యూనియన్లు ఆరోపిస్తున్నాయి. ఈ ఆర్థిక సంవత్సరంలో ఇప్పటికే ఈ పథకానికి కేటాయించిన రూ. 47 వేల కోట్లల్లో 85 శాతం ఖర్చు పెట్టేశారు. మిగిలిన 15 శాతం నిధులను రానున్న మూడు నెలల్లో ఖర్చు చేయాల్సిన నేపథ్యంలో చాలా చోట్ల పనులను నిలిపివేశారు. కేంద్ర ఆర్థిక శాఖ మరిన్ని నిధులిస్తామని హామీ ఇస్తే పని కల్పించడానికి సిద్ధంగా ఉన్నామని కేంద్ర గ్రామీణాభివృద్ధి శాఖ ప్రకటించింది. మరో రూ. 8 వేల కోట్ల నిధులను ఇవ్వాలని త్వరలో ఆర్థిక శాఖకు లేఖ రాయనున్నట్లు సమాచారం. కాగా, ఉత్తరప్రదేశ్, పంజాబ్, ఉత్తరాఖండ్ రాష్ట్రాల్లో అసెంబ్లీ ఎన్నికలు జరగనున్న దృష్ట్యా ఓటర్లను ఆకట్టుకోవడానికి ఉపాధి హామీ పనులు భారీగా కల్పించారు. పంటలు ఎక్కువగా పండే పంజాబ్లో ఉపాధి పనులకు పెద్దగా డిమాండ్ లేకపోయినప్పటికీ.. ఎన్నికల్లో లబ్ధి పొందడానికి ఉపాధి హామీకి అత్యంత ప్రాధాన్యం కల్పించారు. మిగతా రెండు రాష్ట్రాల్లో ఈ ఏడాది పనుల అంచనాలు కూడా దాటిపోయాయి.

newdhilly, janavari 12 (aandhrajyoti): notla raddu asanghatita ranga kaarmikula palita saapamgaa maarindi. graameena, pattana praantaallo kooleelaku pani dorakakapovadamto ‘upaadhi’ batapattaru. deentho upaadhi haami panulaku velle vaari sankhya okkasariga rettimpayindi. notla raddu tarvaata upaadhi haameelo 100 saatampaigaa kooleelu perigaarani adhikara vargaalu telipai. disembaru 2 varaku rojuku 38 lakshala mandi upaadhi haami paniki veltundagaa.... ippudu 83.60 lakshala mandi paniki veltunnaaru. gatedadi desavyaaptamgaa teevra karuvu vachinapuduu ide paristhiti kanipinchindi. appudu kuudaa ekkuva mandi bayatapani leka upaadhi haami panula batapattaru. idila unte.. upaadhi haami panula korata valla ekkuva sankhyalo kooleelu raalekapotunnaarani, panulunte marinta mandi vachevaarani adhikaarulu chebutunnaru. upaadhi haami pathakam kinda panulu kalpinchadamlo prabhutvam viphalamaindani trade unianlu aaropistunnaayi. ee aardhika samvatsaramlo ippatike ee pathakaaniki ketayinchina roo. 47 vela kotlallo 85 saatam kharchu pettesaaru. migilina 15 saatam nidhulanu raanunna moodu nelallo kharchu cheyalsina nepathyamlo chala chotla panulanu nilipivesaaru. kendra aardhika saakha marinni nidhulistaamani haami iste pani kalpinchadaaniki siddamgaa unnaamani kendra graameenaabhivruddhi saakha prakatinchindi. maro roo. 8 vela kotla nidhulanu ivvaalani twaralo aardhika saakhaku lekha rayanunnatlu samacharam. kaga, uttarapradesh, panjab, uttarakhand rashtrallo assembley ennikalu jaraganunna drishtya otarlanu aakattukoovadaaniki upaadhi haami panulu bhariga kalpinchaaru. pantalu ekkuvagaa pande panjaablo upaadhi panulaku peddagaa demand lekapoyinappatiki.. ennikallo labdhi pondadaaniki upaadhi haameeki atyanta praadhaanyam kalpinchaaru. migata rendu rashtrallo ee edaadi panula anchanaalu kuudaa daatipoyaayi.